
17. zasadnutie							Bod programu MZ č.: 3
MZ mesta Trnava							Materiál č.: 34 
16. 9. 2025
Majetkovoprávne usporiadanie chodníka na Ulici Orolskej v Trnave (Reality BS 1, s.r.o.)
Návrh predkladá:						      Návrh spracoval:
Majetková komisia MZ					      Mgr. Gabriela Bučányová								      Odbor majetkový
Spracované: 2. 9. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 45998/2025

Návrh uznesenia
Mestské zastupiteľstvo mesta Trnava po prerokovaní:
1. Schvaľuje   
a) prekládku chodníka a verejného osvetlenia na časti pozemku parcela registra „C“ č. 654, druh pozemku zastavaná plocha a nádvorie s výmerou 2802 m2, zapísaná na LV č. 5003 v k.ú. Trnava, vo vlastníctve spoločnosti Reality BS 1, s.r.o., Rybáreň 6837/4, 934 01 Levice, IČO: 55 078 419
b) kúpu novovybudovaného chodníka spolu s pozemkom pod chodníkom a pozemok pod asfaltovou cestou na časti pozemku parcela registra „C“ č. 654, odčleneného geometrickým plánom, vo vlastníctve spoločnosti Reality BS 1, s.r.o., Rybáreň 6837/4, 934 01 Levice, IČO: 55 078 419 do výlučného vlastníctva Mesta Trnava za odplatu 1 euro a jeho odovzdanie do majetku mesta spolu s verejným osvetlením
Investor stavby zabezpečí porealizačné zameranie a odčlenenie pozemku, a zároveň bude znášať náklady spojené s vkladom do katastra nehnuteľností.
2. Ukladá
Mestskému úradu v Trnave
a) Odbor majetkový:  
zabezpečiť podklady na vypracovanie zmluvy o budúcej kúpnej zmluve v zmysle bodu 1.b) uznesenia a predložiť na odbor právny
Termín: 31.10.2025
b) Odbor právny:
pripraviť zmluvu o budúcej kúpnej zmluve v zmysle bodu 1.b) tohto uznesenia a predložiť na podpis druhej strane
Termín:  do  31.12. 2025
c) po zrealizovaní a odovzdaní porealizačného geometrického plánu na odčlenenie časti pozemku pod chodníkom a pozemku pod asfaltovou cestou  uzatvoriť kúpnu zmluvu v zmysle bodu 1.b) tohto uznesenia a predložiť na podpis druhej strane
Termín: do 60 dní po predložení porealizačného geometrického plánu

Dôvodová správa
Mesto Trnava, MsÚ v Trnave obdržal dňa 06.05.2025 žiadosť spoločnosti Reality BS 1, s.r.o., Rybáreň 6837/4, 934 01 Levice, IČO: 55 078 419 o majetkovoprávne usporiadanie budúceho chodníka na parcele č. 654 vo vlastníctve žiadateľa. 
Spoločnosť Reality BS 1, s.r.o., v lokalite Ulice Orolská (okolie objektu VUB)  plánuje v dvoch etapách realizovať nové spevnené plochy. Prvá etapa bude obsahovať vybudovanie parkoviska, verejného chodníka a prekládku VO z Ulice Orolskej a v druhej etape by sa mal realizovať prechod z Ulice Orolskej na Ulicu Paulínsku, parkoviská, chodníky a zeleň. 
Žiadateľ v súvislosti s realizáciou stavby „1. etapa Parkovisko pri budove VUB Trnava“, navrhol nasledovné majetkovoprávne usporiadanie nehnuteľností. Rozobratie mestského chodníka a jeho následná realizácia na inom mieste (v rámci pôvodnej parcely č. 654). Po zameraní chodníka spolu s pozemkom pod ním odpredaj za jedno euro do majetku mesta. Súčasne by bola zrealizovaná prekládka verejného osvetlenia, ktoré by bolo taktiež odovzdané do majetku mesta.
Majetková komisia na svojom zasadnutí 27.05.2025 neodporučila Mestskému zastupiteľstvu Mesta Trnava schváliť predmetný návrh majetkovoprávneho usporiadania chodníka.
Následne dňa 01.07.2025 Mesto Trnava, MsÚ v Trnave opätovne obdržalo žiadosť spoločnosti Reality BS 1, s.r.o., Rybáreň 6837/4, 934 01 Levice, IČO: 55 078 419 o majetkovoprávne usporiadanie budúceho chodníka na parcele č. 654 vo vlastníctve žiadateľa. 
Žiadateľ v predmetnej žiadosti upravil svoj návrh majetkovoprávneho usporiadania nehnuteľností a to tak, že k pôvodnému návrhu pridal odovzdanie pozemku aj pod asfaltovou cestou na Ulici Orolskej v Trnave. To znamená, že investor stavby vybuduje prekládku pôvodného chodníka, ktorý po zameraní spolu s pozemkom pod ním bude za jedno euro predaný do majetku Mesta Trnava a súčasne sa odovzdá aj pozemok pod asfaltovou cestou ktorá je v majetku mesta, čím bude miestna komunikácia v predmetnej lokalite majetkovoprávne usporiadaná. Zároveň bude zrealizovaná prekládka verejného osvetlenia ktoré bude taktiež odovzdané do majetku Mesta Trnava.
K podanej žiadosti sa súhlasne vyjadril Odbor územného rozvoja a koncepcií.  
Majetková komisia na svojom zasadnutí dňa 20.08.2025 vyššie uvedené prerokovala a opätovne neodporučila mestskému zastupiteľstvu schváliť majetkovoprávne usporiadanie nehnuteľností.
Materiál  je predložený na rozhodnutie mestskému zastupiteľstvu.
Na prijatie uznesenia je potrebný súhlas nadpolovičnej väčšiny prítomných poslancov MZ mesta Trnava.


[image: Výkres búracích na dotknutom pozemku]

